Merkel en May wens Cyril geluk | Netwerk24
Deur Sarel van der Walt 16 Februarie 2018 18:25
Angela Merkel, die Duitse kanselier.Foto: AP
Angela Merkel, die Duitse kanselier, het pres. Cyril Ramaphosa Vrydag gelukgewens met sy verkiesing as Suid-Afrika se nuwe staatshoof.
Sy het in 'n brief aan Ramaphosa gesê Suid-Afrika en Duitsland het al baie lank noue bande.
Die Duitse kanselier het die Suid-Afrikaanse staatshoof luidens 'n verklaring van die Duitse ambassade in Pretoria daarvan verseker dat Duitsland 'n getroue bondgenoot van Suid-Afrika sal bly.
Ramaphosa se verkiesing lei 'n nuwe hoofstuk in die Suid-Afrikaanse geskiedenis in, het Merkel gesê. Sy sien uit daarna om met Ramaphosa saam te werk.
Theresa May, die Britse eerste minister, het vroeër reeds haar gelukwensinge aan Ramaphosa gestuur en gesê sy hoop om hom in April by die Statebondsberaad in Londen te sien.
May en Ramaphosa het onlangs by die Wêreld- Ekonomiese Forum in Davos, Switserland, ontmoet.
Christophe Farnaud, die Franse ambassadeur in Europa, het Ramaphosa ook gelukgewens.
Meer oor: Angela Merkel | Theresa May | Cyril Ramaphosa | Jacob Zuma | Nuwe President | Wêreld | Politiek